[{"text_idx": "#000003", "text": "Majandusloengute esimesi to\u0303desid on pikka aega olnud tees, et ettevo\u0303tte u\u0308lim eesma\u0308rk on teenida aktsiona\u0308ridele kasumit. See 70ndatel Milton Friedmani poolt so\u0303nastatud ja seni muutumatuna pu\u0308sinud po\u0303himo\u0303te so\u0303nastati eelmisel aastal ringi."}, {"text_idx": "#000004", "text": "Nimelt kirjutasid 200 USA suurettevo\u0303tte juhti u\u0308hiselt alla avalikule po\u0308o\u0308rdumisele, mille kohaselt on aktsiona\u0308ride kasumi maksimeerimine ja\u0308tkuvalt ettevo\u0303tte u\u0308ks peaeesma\u0308rkidest, kuid va\u0308hemalt sama oluline on teenida ko\u0303igi seotud osapoolte \u2013 to\u0308o\u0308tajate, klientide, tarnijate, kogukondade, kus tegutsetakse \u2013 huve."}, {"text_idx": "#000007", "text": "Kui 200 aastat tagasi arvati, et majanduskasvu lagi tuleb kohe vastu, siis tegelikult on maailma majandus sellest ajast 80 korda (!) kasvanud. Kiire kasv, mis trajektoorilt meenutab vana head hokikeppi, algas 1950ndatel, kui SKT ulatus 5 triljoni dollarini ning maailma raha ja ideid aitasid kokku u\u0308hendada uued leiutised: telegraaf, raadio, televiisor ja hiljem internet. Ta\u0308na on globaalne majanduskasv juba u\u0308le 100 triljoni."}, {"text_idx": "#000008", "text": "Majanduskasvu graafikuga sarnaselt on liikunud ka maailma CO2 emissiooni kasvuko\u0303ver. Kui 1750ndatel oli see nullila\u0308hedane, siis 1850ndatel alanud teise to\u0308o\u0308stusrevolutsiooniga hakkas see kiiresti kasvama, ulatudes 100 aasta pa\u0308rast 5 miljardi tonnini. Hiina ja India eestvedamisel on see ta\u0308na juba enam kui 35 miljard tonni."}, {"text_idx": "#000009", "text": "Gordon Gekkot ma\u0308letate? \u201eGreed is good.\u201c Kasv on ka hea, kuna see on aidanud paljud vaesusest va\u0308lja, to\u0303stnud heaolutaset, aidanud paremat karja\u0308a\u0308ri saavutada jne. Samal ajal on majanduskasv avaldanud tohutut negatiivset mo\u0303ju keskkonnale, milles me elame. Ta\u0308na ja veelgi enam tulevikus on keskkonna ja\u0308tkusuutlikkus fraas, mida majanduskasvuga tuleb hakata paratamatult seostada."}, {"text_idx": "#000010", "text": "Kenneth Boulding on o\u0308elnud, et kes iganes usub fu\u0308u\u0308siliselt piiritletud planeedil millegi lo\u0303pmatusse kasvu, on kas hull vo\u0303i o\u0308konomist. Nagu majandusteadlased 200 aastat tagasi arvasid, siis kasvule lage ilmselt siiski niipea ette ei tule, kuid innovatsioon, teadus ja asjade teistmoodi tegemine vo\u0303ivad majandust edasi viia keskkonda kahjustamata. Jaapanlastel on selle kohta isegi eraldi va\u0308ljend kaizen \u2013 pidev areng."}, {"text_idx": "#000011", "text": "End la\u0308bi ja lo\u0303hki kapitalistiks nimetav Whole Foods Market\u2019i asutaja John Mackey kirjutab raamatus \u201eConscious Capitalism\u201c, et ettevo\u0303tetel peab olema ko\u0303rgem eesma\u0308rk, hoolides keskkonnast ja ko\u0303ikidest huvigruppidest, keda a\u0308ritegevus otseselt vo\u0303i kaudselt puudutab \u2013 vaid see on reaalselt nii ettevo\u0303tluse kui keskkonna vaates ja\u0308tkusuutlik."}, {"text_idx": "#000013", "text": "Umbes aasta tagasi kohtusin u\u0308he suure Rootsi investeerimisfondi juhiga, kellega tegime po\u0303gusalt juttu ESG-st. Ta oli no\u0303us, et ESG on raketina to\u0303usev trend ja tundub uudsena, kuid lisas, et kunagi nimetati seda lihtsalt eetikaks ja et nende fond ei tee investeeringuid u\u0308htegi ettevo\u0303ttesse, kes kokkulepitud ESG mo\u0303o\u0303dikutele ei vasta. Mulle na\u0308ib, et ESG puhul on tegu eetika edasiarendusega \u2013 eetika ja kestlikkusega, mida saab mo\u0303o\u0303ta."}, {"text_idx": "#000014", "text": "Kuid mis asi see ESG on? Ingliskeelse lu\u0308hendi taga peituvad so\u0303nad \u201cEnvironmental, Social, Governance\u201d. ESG-po\u0303hise investeerimise kohta on eesti keeles kasutusel terminid ja\u0308tkusuutlik investeerimine, kestlik investeerimine, sotsiaalselt vastutustundlik investeerimine. Kuidas iganes me seda eesti keeles nimetama hakkame, vo\u0303ime olla u\u0308pris kindlad, et mo\u0303ne aasta pa\u0308rast on see investeerimisotsuste tegemisel pa\u0308risosa, millest u\u0308kski turuosaline mo\u0308o\u0308da ei vaata."}, {"text_idx": "#000016", "text": "\u2013 milline on ettevo\u0303tte mo\u0303ju keskkonnale"}, {"text_idx": "#000017", "text": "\u2013 kas ja kuidas panustab ettevo\u0303te oma tegevusega u\u0308hiskonna arengusse laiemalt"}, {"text_idx": "#000019", "text": "Selle reaalsuseks muutumine on juba ka\u0308imas. Na\u0308iteks on uuringutulemused na\u0308idanud, et ligi 90% noorema generatsiooni investoritest vo\u0303tab oma investeerimisotsuste tegemisel arvesse ettevo\u0303tte ESG na\u0308idikuid. ESG vo\u0303ib esmapilgul tunduda laialivalguv, kuid tegelikult on see konkreetne nimistu mo\u0303o\u0303dikutest, mille alusel ettevo\u0303tete tegevust hinnata."}, {"text_idx": "#000020", "text": "Keskkonna kategoorias hinnatakse, kuidas mo\u0303jutab ettevo\u0303tte tegevus looduskeskkonda (nt CO2 jalaja\u0308lge, energiakasutust, veekasutust, kliimariskidega tegelemist)."}, {"text_idx": "#000022", "text": "Juhtimise kategoorias analu\u0308u\u0308sitakse ettevo\u0303tte juhtimiskultuuri (nt no\u0303ukogu so\u0303ltumatus, sooline tasakaal, raamatupidamise la\u0308bipaistvus, info avalikustamine, ESG raporteerimine, aktsiona\u0308ride o\u0303igustest kinni pidamine)."}, {"text_idx": "#000024", "text": "Kui keegi arvab, et ESG puhul on tegu lihtsalt mo\u0308o\u0308duva moero\u0308o\u0308gatusega, siis mina ei na\u0308e alternatiive puhtama looduskeskkonna saavutamiseks ja sa\u0308ilitamiseks. Trend vastutustundlikuma tuleviku suunas on ilmselge, kuna juba ta\u0308na na\u0308eme, et investeeringud ESG-ga arvestavatesse ettevo\u0303tetesse u\u0308ha kasvavad. Mis veel olulisem, maailma suurimad ESG-fondid \u201elo\u0308o\u0308vad\u201c turgu, to\u0303estades sellega, et neile on selge no\u0303udlus. Kodumaalt on hea na\u0308ide LHV Rohelise Pensionifondi ja teiste keskkonnameetmete tutvustamine sellel suvel."}, {"text_idx": "#000025", "text": "Vastates investorite ja bo\u0308rsiettevo\u0303tete no\u0303udlusele, tuli Nasdaq Po\u0303hjamaades a\u0308sja va\u0308lja portaaliga ESG Footprint, mis vo\u0303imaldab investoril lihtsa vaevaga saada u\u0308levaade erinevate ettevo\u0303tete ja va\u0308a\u0308rtpaberite keskkondlikust ja sotsiaalsest jalaja\u0308ljest. Samuti on Nasdaq avanud rohevo\u0303lakirjade portaali, kust turuosalised saavad u\u0308htlustatud vaate turul olevate rohevo\u0303lakirjade kohta. Seda suunda tagasi ei po\u0308o\u0308ra."}, {"text_idx": "#000026", "text": "Kuid kas Maad on u\u0308ldse vo\u0303imalik pa\u0308a\u0308sta? Olen aru saanud, et Pa\u0308ike muutub ajaga u\u0308ha vo\u0303imsamaks, mille tulemusena aurustub Maa pinnalt atmosfa\u0308a\u0308ri u\u0308ha rohkem veeauru, suurimat kasvuhoonegaasi. See viib lo\u0303puks elu lo\u0303ppemiseni Maal ja Pa\u0308ike neelab meie planeedi alla. Selles valguses asub Mars ekspeditsiooni sihtkohana totaalselt vales suunas. Tundub, et mo\u0303te too little, too late sobib ka suurimatele keskkonnasaastajatele oma tegevuse o\u0303igustamiseks \u2013 kui nagunii on minek, siis milleks pingutada."}, {"text_idx": "#000027", "text": "Sellega on siiski u\u0308ks AGA. Kirjeldatud finaalini on eri hinnangute ja\u0308rgi va\u0308hemalt 500 miljonit aastat aega. Milleks elukvaliteeti oma tegevusega ise halvemaks muuta? Toon na\u0308ite: eelmisel aastal Lo\u0303una-Koreas viibides oli u\u0308hel pa\u0308eval va\u0308ljas nii tihe udu, et na\u0308htavus oli pea olematu. Tegelikult tuli see \u201eudu\u201c Hiina tehastest, mille tuul ebasoodsa suuna alt puhudes Lo\u0303una-Koreasse kandis. Meil on oma asukoha ja keskkonnaga pa\u0308ris ha\u0308sti vedanud, kuid keegi ei olegi ilmselt vastu sellele, et elada puhta o\u0303huga keskkonnas ja anda sellesse panus. Jordan Petersoni 6. reegel u\u0308tleb: \u201eTee oma enda kodu korda enne kui maailma kritiseerid.\u201c Sellest on hea alustada."}, {"text_idx": "#000028", "text": "Artikkel esmailmus lehel 30. juunil 2020."}]